Coronavirus în UK: A patra zi cu peste 50.000 de cazuri noi în 24 de ore.
Al doilea val de coronavirus loveşte puternic Marea Britanie, acolo unde a fost descoperită o nouă tulpină a virusului. Există şi o veste bună: Numărul deceselor a scăzut uşor faţă de zilele trecute. Numărul de infectări de astăzi este al doilea cel mai mare de până acum.
Alte 53.285 de persoane din Marea Britanie s-au infectat cu coronavirus în ultimele 24 de ore, marcând a patra zi la rând cu peste 50.000 de teste pozitive, relatează Daily Mail.Numărul de cazuri pozitive a crescut cu 63% într-o săptămână. În ultimele 24 de ore, în Marea Britanie, au murit 613 persoane din cauza Covid-19, inclusiv un copil de doar opt ani. În total, peste 74.000 de persoane au murit din cauza virusului.Numărul mare de cazuri este datorat şi unei tulpine noi, care a fost găsită în Marea Britanie şi despre care se crede că este mult mai infecţioasă.